715 EUPHORBIACEAE: GEOGRAPHIA. 716 
DE DISTRIBUTIONE GEOGRAPHICA 
EUPHORBIACEARUM. 
Euphorbiaceae brasilienses omnes ad illam vastis- 
simam seriem pertinent quam in Botan. Zeit. 1864 
p- 324 et in DC. Prodr. XV. 2. p. 189 sub nomine 
Euphorbiacearum platylobarum distinxi, altera 
series, sub nomine Euphorbiacearum stenoloba- 
rum l.c. designata, numero generum specierumque longe 
minus ampla, habitu ericoideo stenophyllo, cotyledoni- 
bus quam radicula vix v. non latioribus, quam albu- 
men pluries angustioribus dignota, nonnisi in Nova 
Hollandia et insulis proxime adjacentibus viget. 
Euphorbiacearum platylobarum tribus unica, sc. 
Bridelieae, in Africa et Australia et praesertim in Asia 
meridionali continentali et insulari distributa, habitu 
quodammodo rhamnoideo gaudente, in imperio brasi- 
liensi plane deest, reliquae tribus autem omnes et 
quidem ditissime in Brasilia crescunt et super totam 
aream imperii nunc copiosius nunc parcius diffusae 
sunt, caeterumque in toto fere orbe terrarum, praeser- 
tim in calidioribus et calidis abundanter distributae, 
in temperatis rarescentes et in frigidioribus vix nisi 
speciebus quibusdam Huphorbiae generis repraesentatae 
sunt. 
Species brasilienses, ut in ordine mos est, vix 
exiguitate et modestia florum, sed potius habitu 
summopere variegato, statura arborea, fruticosa varie- 
que herbacea, erecta v. scandente v. etiam volubili 
aut subprostrato, sua pro parte imaginem vegetationis 
efficiunt conjunctim cum alienis plantis, quibus inter- 
mixtae erescunt. Plantae caeterum, ut in quaque pro- 
vincia phytogeographica solemniter occurrere solet, 
habitu legem generalem sequuntur, in depressionibus 
humidis magnorum fluviorum et in silvis primitivis 
umbrosis saepe arboreae v. alte fruticosae, quales 
praesertim occurrunt in regione fluminis Amazonum 
et ad Rio Negro et in silvis submaritimis Brasiliae 
orientalis; in regionibus magis elatis et siccioribus 
autem, praesertim Oreadum et pro parte Dryadum 
territoriis, potius humili-fruticosae v. suffruticosae et 
saepissime indumento copiosiore tectae evadunt, undi- 
que autem Euphorbiaceae herbaceae perennes v. rarius 
annuae alienis intermixtae observantur. Paucae dein, 
e generibus PAyllantho et Caperonia, terram humido- 
v. paludoso-limosam saepe inundatam praeamant v. 
pro parte aquae immersae crescunt, et una, Phyllanthus 
fluitans, in aquarum lente fluentium superficie natat, 
et simul forma et magnitudine foliorum Salviniam 
natantem simulans, in hoc ordine habitum offert 
summopere singularem. — Species satis numerosae 
Crotonis generis pulchritudine indumenti, lepidum 
nitidarum colore aureo, aut fulvo ferrugineo flavo aut 
argenteo, v. etiam variegato insignitae sunt, quum 
aliae aliorum generum, ut Tragiae et Jatrophae species, 
pilis vehementer urentibus aut aculeolis stimulosis 
horridae sint. — Pulcherrimae species dein numerosae, 
pulcherrimi et nobilissimi generis Manihot, praesertim 
in siecioribus et calidioribus regionibus Oreadum et 
Hamadryadum crescunt, ubi vivis coloribus coeruleis 
v. violaceis v. amethysteis aut rubellis saepeque in 
eadem planta varie variegatis campos et colles suaviter 
exornant. 
Humiliores saepius gregatim, haud raro copiose 
crescunt, alte fruticosae et arboreae autem saepissime 
singulatim sparsae adeove rarae crescunt nec un- 
quam silvas pure euphorbiaceas formant. Herbaceae 
lignosis latius dispersae sunt. 
Haud paucae summopere variant, aliae tantum 
altitudine ut Croton vulnerarius (trunco *30—20—15— 
10—6— 4-pedali) aliae forma et magnitudine foliorum, 
aliae indumento, aliae dein simul pluribus characteribus 
levioris quidem momenti, sed adeo subinde prima 
fronte diversae apparent, ut extremae formae aegre 
tantum conspecificae recognosci possent, nisi series 
continua formarum clare intermediarum adesset. Hoc 
respectu insigniores occurrunt in generibus Phyllantho, 
Crotone, Sebastiania, Excaecaria, at omnibus reliquis 
variabilior magisque intricatim polymorpha evadit 
Sebastiania corniculata. Hae omnes, more aliarum 
plantarum multiformium, per imperium late distributae 
sunt. 
Supra exposita sunt Tribus 6, Genera 62, Sectiones 83, 
Species 872, Varietates 491, quorum prima vice descripta sunt 
Genera 2, Sectiones 5, Species 254 et Varietates 194, 
Genera omnia nota totius ordinis sunt 193, quorum 62, 
i, e. fere !/, omnium, in imperio brasiliensi repraesentata sunt, 
Horum pars quarta, sc. 16, maxima pro parte et habitu et 
characteribus insigniter peculiaria, omnia arborea, fere omnia 
valde rara, hucusque nonnisi in Brasilia lecta sunt. Haec 
genera endemica, quibus species 29 adscriptae sunt, secundum 
regiones phytogeographicas ordinata sequentia sunt: 
Dryades: Freireodendron (spec. 1), Johannesia (spec. 1), 
Tetraplandra (spec. 2), Algernonia (spec. 2). 
Oreades: Gonatogyne (spec. 1). 
Najades: Piranhea (spec. 1), Astrococcus (spec. 2), 
Angostylis (spec. 1), Cunuria (spec. 2). 
Dryadi-Oreades: Pachystroma (spec. 1), Pausandra 
(spec. 2), Ophthalmoblapton (spec. 3). 
Dryadi-Hamadryades: Fragariopsis (spec. 2). 
Hamadryadi-Najades: Discocarpus (spec. 2). 
Dryadi-Oreadi-Hamadryades: Micrandra (spec. 3), 
Senefeldera (spec. 3). 
Ex hisce 16 generibus regionibus laudatis adscribenda 
sunt: Dryadibus: 10, Najadibus: 7, Oreadibus: 6, et Hama- 
dryadibus: 2, unde patet, regionem dryadicam esse generum 
endemicorum ditissimam, hamadryadicam autem reliquis longe 
pauperiorem, sed hoc loco neutiquam praetervidendum est, 
quod regio Hamadryadum reliquis multo minus complete ex- 
plorata est. In regione Napaearum dein genera endemica 
